**Femeie, ram înmugurit**

*Ileana*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Femeie, ram înmugurit de zbor

Tu, primăvară înflorind iubire,

Ți-e trupul toamnă, roditor de dor,

Izvor de zâmbet și senin în zile!

Tu stăpânești la pieptul tău abisul

Și odihnești parcursul acestei vieți,

Tu ții în mâna-ți mică necuprinsul

Iubirii ce în inimi o zidești!

Femeie, cer împodobit cu pace,

Grădină de înfloritoare zări,

Altoi ce în iubire se desface

Și înflorește în nopți și zile flori!

Femeie ziuă și femeie noapte,

Femeie lacrimă, femeie zori,

Tu, eroină ce răzbați prin șoapte

Și drumului îi țeși un viitor!

Femeie, cupa care poartă miere,

În piele caldă, trup îmbătător,

Bătaia inimii cântând prin vreme

Despre iubire în vers nemuritor!